## Rješenje kojim Investicijskom društvu Finesa Capital d.d., Varaždin, prestaje važiti odobrenje za rad

### NN 74/2011 (1.7.2011.), Rješenje kojim Investicijskom društvu Finesa Capital d.d., Varaždin, prestaje važiti odobrenje za rad

HRVATSKA AGENCIJA ZA NADZOR FINANCIJSKIH USLUGA

1586

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05), te članka 19. stavak 1. točka 3. Zakona o tržištu kapitala (»Narodne novine« broj 88/08, 146/08, 74/09), Uprava Hrvatske agencije za nadzor financijskih usluga, povodom zahtjeva investicijskog društva Finesa Capital d.d. sa sjedištem u Varaždinu, Ivana Kukuljevića 25, na sjednici održanoj 16. lipnja 2011. godine donijela je

RJEŠENJE

1. Investicijskom društvu Finesa Capital d.d. sa sjedištem u Varaždinu, Ivana Kukuljevića 25, danom dostave ovog Rješenja prestaje važiti odobrenje za rad, izdano Rješenjem Hrvatske agencije za nadzor financijskih usluga, 18. veljače 2010. godine, klasa: UP/I-451-04/09-02/47 i 15. srpnja 2010. godine, klasa: UP/I-451-04/10-02/10.

2. Podaci iz ovog Rješenja upisuju se u Registar društava ovlaštenih pružati investicijske usluge i obavljati investicijske aktivnosti, koji vodi Hrvatska agencija za nadzor financijskih usluga, pod rednim brojem 112.

3. Ovo rješenje objavit će se u »Narodnim novinama«.

Obrazloženje

Rješenjem Hrvatske agencije za nadzor financijskih usluga, klasa: UP/I-451-04/09-02/47 od 18. veljače 2010. godine, investicijskom društvu Finesa Capital d.d. sa sjedištem u Varaždinu, Ivana Kukuljevića 25, (dalje u tekstu: Društvo), izdano je odobrenje za rad za pružanje investicijskih usluga i obavljanje investicijskih aktivnosti i s njima povezanih pomoćnih usluga, iz članka 5. stavak 1. točke 1.-5. stavak 2. točke 1., 2., 4. i 5. Zakona o tržištu kapitala.

Društvo je podnijelo 26. svibnja 2011. godine, Hrvatskoj agenciji za nadzor financijskih usluga (dalje: Agencija) zahtjev za prestanak važenja odobrenja za rad, na temelju odredbe članka 19. stavak 1. točka 3. Zakona o tržištu kapitala.

U postupku po zahtjevu, uvidom u predmet klasa: 451-04/10-17/05, utvrđeno je da je Društvo izvršilo prijenos prava i obveza iz Ugovora o obavljanju brokerskih poslova i riješilo status klijenata Društva, na temelju Ugovora o uređenju međusobnih odnosa u pogledu prijenosa ugovora o pružanju investicijskih usluga sklopljenih s ulagateljima, sklopljenim između Središnjeg klirinško depozitarnog društva (dalje u tekstu: SKDD), Društva i Hita-Vrijednosnica d.d. Zagreb, i Sporazuma o prijenosu klijenata sklopljenog između Društva i Hita-Vrijednosnica d.d. Zagreb, od 30. studenoga 2010. godine.

Iz dokumentacije dostavljene u predmetu, nadalje je utvrđeno da je Društvo, s vlasnicima portfelja raskinulo Ugovore o obavljanju usluge upravljanja portfeljem vrijednosnih papira.

Isto tako je utvrđeno da na dan 10. lipnja 2011. godine za Društvo ne postoji ni jedna registrirana vlasnička pozicija na kojoj bi količina vrijednosnih papira bila veća od nule.

Nadalje je uvidom u Odluku Zagrebačke burze d.d. Zagreb, od 24. prosinca 2010. godine, objavljena na internetskim stranicama, utvrđeno da je 27. prosinca 2010. godine, Društvo prestalo biti član Zagrebačke burze d.d. Zagreb, te da je zadnji dan trgovanja Društva kao člana bio 24. prosinac 2010. godine.

Isto tako je uvidom u Odluku SKDD-a, od 10. lipnja 2011. godine, objavljena na internetskim stranicama, utvrđeno da je Društvo, kao član sudionik, s danom 9. lipnja 2011. godine, trajno isključen iz članstva te korištenja svih usluga koje mu pripadaju kao članu sudioniku SKDD-a.

Odredbom članka 19. stavak 1. točka 3. ZTK-a, propisano je da odobrenje za rad prestaje važiti na vlastiti zahtjev investicijskog društva, danom dostave rješenja Agencije.

Slijedom izloženog, Agencija je na temelju prethodno navedene odredbe ZTK-a, odlučila kao u točki 1. izreke ovog Rješenja.

Sukladno odredbi članka 10. stavak 3. ZTK-a, Agencija vodi Registar društava ovlaštenih pružati investicijske usluge i obavljati investicijske aktivnosti, slijedom čega je odlučeno kao u točki 2. izreke ovog Rješenja.

Sukladno odredbama članka 8. stavak 3. Zakona o Hrvatskoj agenciji za nadzor financijskih usluga, ovo Rješenje objavit će se u »Narodnim novinama«.

UPUTA O PRAVNOM LIJEKU

Protiv ovog Rješenja žalba nije dopuštena, ali se protiv istoga može pokrenuti upravni spor podnošenjem tužbe Upravnom sudu Republike Hrvatske u roku od 30 dana od primitka ovog rješenja.

Klasa: UP/I-451-04/11-02/11

Urbroj: 326-111-11-04

Zagreb, 16. lipnja 2011.

Član Uprave
Ivo Šulenta, v. r.

Rješenje, NN 74/2011-1586